ГъащIэм и фIыгъуэ нэхъыщхьэхэр зи тегъэщIапIэ
«Адыгэ псалъэ» газетым
и редактор нэхъыщхьэ
ХьэфIыцIэ Мухьэмэд деж
ПщIэ зыхуэсщI Мухьэмэд Мусэбий и къуэ!
Уи ныбжьыр илъэс 75-рэ зэрырикъумкIэ си гум къыбгъэдэкIыу сынохъуэхъу.
Уи махуэшхуэм уэ урихьэлIащ уи псэкупсэ лъэщагъкIи уи гуащIэкIи уи къару илъыгъуэ дахэу, лъэпкъым и къуэ пэжу укъалъытэу. Уи къалэмыпэм къыщIэкIа тхылъхэм республикэм щыпсэухэм гушхуэныгъэ къахелъхьэ я щIыналъэм, я цIыхубэм папщIэ, абыхэм гъащIэм и фIыгъуэ нэхъыщхьэхэр я тегъэщIапIэщи. Апхуэдэуи ахэр щIалэгъуалэм гъуазэ дахэ яхуохъу.
Уи махуэ лъапIэм си гуапэ дыдэу сынохъуэхъу уузыншэу илъэс куэд къэбгъэщIэну, уи гуащIэ мыкIуэщIу, унагъуэ насыпым удэбжьыфIэу, уи Iуэху дэкIыу, лэжьыгъэми ехъулIэныгъэщIэхэр къыщыпхьу, цIыхухэм, дыщалъхуа Къэбэрдей-Балъкъэрым яфI зыхэлъ Iуэхухэр къыбдэхъуу упсэуну!
ПщIэ къыпхуэзыщI,
Къэбэрдей-Балъкъэр Республикэм и Iэтащхьэ
КIУЭКIУЭ Казбек
Зи юбилейр зыгъэлъапIэ ХьэфIыцIэ Мухьэмэд псалъэ гуапэхэр къыхужаIэу нэгъуэщI телеграммэ куэди къыIэрыхьащ, Урысей Федерацэм и щIыналъэ зэмылIэужьыгъуэхэм я унафэщIхэм, хамэ къэралхэм щылажьэ Адыгэ Хасэхэм, а хэкухэм щыпсэу ди лъэпкъэгъухэм къабгъэдэкIыу.
Абыхэм ящыщщ КъБР-м и Парламентым и УнафэщIЕгоровэ Татьянэ, КъБР-м и Iэтащхьэм и Администрацэм и УнафэщIКъуэдзокъуэ Мухьэмэд, КъБР-м и Iэтащхьэмрэ Правительствэмрэ я Iуэхухэр зэкIэлъызыгъакIуэ Ащхъуэт Азэмэтджэрий, «Къэбэрдей-Балъкъэр Республикэм и профсоюз организацэхэм я зэгухьэныгъэ» Союзым и унафэщIАмщокъуэ ФатIимэт, КъБР-м щэнхабзэмкIэ и министр Къумахуэ Мухьэдин, Къэрал казначействэм и Управленэу КъБР-м щыIэм и унафэщI IутIыж Шумахуэ, Къэрэшей-Шэрджэс Республикэм и Правительствэм и УнафэщIУэз Аслъэн сымэ, нэгъуэщI къэрал IуэхущIапIэхэм я унафэщIхэм, жылагъуэ лэжьакIуэхэм къабгъэдэкIхэр.
